Krištof 01

Krištof 01 (tiež Krištof 1, pôvodne Krištof 11) je volací znak a všeobecne rozšírené označenie vrtuľníka a základne vrtuľníkovej záchrannej zdravotnej služby v Bratislave. 

Letecká záchranná služba bola v Bratislave zavedená 15. októbra 1990. Išlo o jedenástu stanicu leteckej záchrannej služby na území Česko-Slovenska, ktorú prevádzkoval štátny Slov-Air pomocou sovietskych vrtuľníkov Mil Mi-2. V roku 1992 začala leteckú službu zabezpečovať spoločnosť BEL AIR, ktorá používala vrtuľníky Bell 206. Od 15. augusta 2001 zabezpečuje nepretržitú vrtuľníkovú záchrannú zdravotnú službu v širšom okolí hlavného mesta, na Záhorí a časti juhozápadného Slovenska spoločnosť Air - Transport Europe (ATE), od roku 2004 na vrtuľníku Agusta A109K2, dnes tu lieta vrtuľník Eurocopter EC 135.
V roku 2012 boli otvorené nové servisné priestory stanice Krištof 01 na Letisku M. R .Štefánika.

Pôvodný volací znak základne pri vzniku stanice v roku 1990 bol Krištof 11, no ten sa po rozdelení Česko-Slovenska a prevzatí služby spoločnosťou ATE zmenil na Krištof 01.

 Referencie 

 Pozri aj 
 Vrtuľníková záchranná zdravotná služba
 Letecká záchranná služba v Česku

 Externé odkazy 
 Air - Transport Europe 
 LZS na Slovensku

 Zdroj  

Kategória:Vrtuľníky
Kategória:Zdravotná záchranná služba